Ερτ ντε Χέλντερ

Ο Ερτ ντε Χέλντερ (ολλανδικά: Aert de Gelder ή Άρεντ ντε Χέλντερ (Arent), 26 Οκτωβρίου 1645 - 27 Αυγούστου 1727) ήταν Ολλανδός ζωγράφος.Η Getty Union Artist's Name List αναφέρει μόνον το όνομα "Aert", αλλά το Ρέικσμουζεουμ χρησιμοποιεί το όνομα "Arent".

Βιογραφία
Ο ντε Χέλντερ γεννήθηκε και πέθανε στο Ντόρντρεχτ. Ήταν ένας από τους τελευταίους μαθητές του Ρέμπραντ όσο βρισκόταν στο Άμστερνταμ, παραμένοντας στο εργαστήριό του από το 1661 ως το 1663. Δεν ήταν μόνον ένας από τους πλέον ταλαντούχους μαθητές του Ρέμπραντ, αλλά και ένας από τους πλέον αφοσιωμένους οπαδούς του, καθώς ήταν ο μόνος Ολλανδός καλλιτέχνης που ζωγράφιζε σύμφωνα με το παραδοσιακό ύφος του Ρέμπραντ κατά τον 18ο αιώνα. Ακολουθώντας την καθοδήγηση του Ρέμπραντ, ζωγράφισε πίνακες όπως Η Βάπτιση του Ιησού και ο Αχιμέλεχ παραδίδει το ξίφος του Γολιάθ στον Δαβίδ. Ενώ αφηγείται την ιστορία με διάφανο συναισθηματισμό, δίνει την ανθρώπινη διάσταση σε βιβλικούς χαρακτήρες κι αυτά είναι χαρακτηριστικά στοιχεία του ύφους του, αντίθετα από τα μακρινά συναισθήματα που απεικονίζουν άλλοι καλλιτέχνες, ακόμη και κατά την περίοδο της Αναγέννησης.

Ύφος
Ως δημιουργού βιβλικών σκηνών και πορτρέτων, το ύφος του είναι εμπνευσμένο από αυτό του Ρέμπραντ, καθώς χρησιμοποίησε τις καλλιτεχνικές του ιδέες κατά τον 18ο αιώνα, χωρίς να επηρεαστεί από τις σύγχρονές του καλλιτεχνικές τάσεις. Από καλλιτεχνικής απόψεως, το έργο του δεν μπορεί να θεωρηθεί ως παθητική μίμηση του Δασκάλου του, αντίθετα χαρακτηρίζεται από επινοητικότητα στην αφήγηση, αίσθηση της θεατρικότητας και ισχυρή συναισθηματική φόρτιση των χαρακτήρων του. Όλα αυτά τα χαρακτηριστικά τον κάνουν έναν από τους πιο σημαντικούς εκπροσώπους της ολλανδικής ζωγραφικής του τέλους του 17ου αιώνα.

Έργα
 Ιούδα και Θαμάρ, περ. 1681 (Βιέννη, Πινακοθήκη της Ακαδημίας Καλών Τεχνών)
 Ο βασιλέας Δαβίδ, περ. 1683 (Άμστερνταμ, Ρέικσμουζεουμ, inv A 2695)
 Η τουαλέτα της Εσθήρ, περ. 1684 (Μόναχο, Alte Pinakothek )
 Πορτρέτο του τσάρου Πέτρου του Μεγάλου ((Άμστερνταμ, Ρέικσμουζεουμ)
 Αυτοπροσωπογραφία ως Ζεύξις (Φρανκφούρτη, Städel, inv. no. 1015))
 Σειρά των Παθών περ. 1715 (22 πίνακες, δέκα στο Ασάφενμπουργκ, Schloss Johannisburg, και δύο στο (Άμστερνταμ, Ρέικσμουζεουμ)
 Πορτρέτο του Hermannus Boerhaave με τη σύζυγο και τη θυγατέρα του, περ. 1724 ((Άμστερνταμ, Ρέικσμουζεουμ, inv A 4034)
 Γαμήλιο συμβόλαιο, περ. 1670 (Μουσείο και Πινακοθήκη του Μπράιτον)
 Νυν απολύοις. 1700–1710 (Χάγη, Mauritshuis)

 Δείτε επίσης 
 Κιαροσκούρο
 Ζωγραφική της ολλανδικής Χρυσής Εποχής
 Κατάλογος Ολλανδών ζωγράφων

Παραπομπές

 Εξωτερικοί σύνδεσμοι 

 National Gallery, London , "Aert de Gelder"
 Paintings and biography at artbible.info
 Works and literature on Aert de Gelder at PubHist
 Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Aert de Gelder (cat. no. 9)

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής